	
	



COMUNICAT DE PRESĂ

23.07.2026
Inspectoratul Teritorial de Muncă Vrancea a desfășurat în perioada aprilie – iunie 2026 Campania naţională pentru verificarea modului de respectare a prevederilor legale privind încheierea și executarea contractelor de muncă, precum și prevederile legale privind cerințele minime de securitate și sănătate în muncă de către angajatorii care desfășoară activități din domeniile : construcții clădiri, lucrări de geniu civil și lucrări speciale de construcții .  

Obiectivul principal ale campaniei de control s-a axat pe identificarea angajatorilor care folosesc personal fără forme legale de angajare și determinarea acestora să încheie contracte individuale de muncă în vederea diminuării consecințelor sociale și economice negative ce derivă din eludarea prevederilor legale incidente în vigoare precum și eliminarea neconformităților constatate prin dispunerea de măsuri obligatorii   și aplicarea sancțiunilor contravenționale corespunzătoare .
Un alt obiectiv esențial al acestei campanii naționale de control l-a reprezentat creșterea gradului de conştientizare a angajatorilor şi a lucrătorilor în ceea ce priveşte necesitatea respectării prevederilor legale în domeniul relațiilor de muncă . 
Inspectorii de muncă din cadrul serviciul control relații de muncă angrenați în desfășurarea acestei campanii au efectuat 19 acțiuni de control în urma cărora au fost constatate 28 de neconformități față de prevederile legale pentru care au fost dispuse măsuri obligatorii de intrare în legalitate cu termene stricte de realizare . Inspectorii de muncă au aplicat 4 sancțiuni contravenționale în valoare totală de 46.000 lei . 

Totodată a fost identificată o persoană care desfășura muncă nedeclarată, pentru care s-a dispus angajatorului măsura întocmirii și înregistrării contractului individual de muncă și plata contributiilor ce derivă din executarea acestuia . 
Dintre neconformităţile constatate remarcăm următoarele:  primirea la muncă a unei persoane fără transmiterea elementelor contractului individual de muncă în registrul general de evidență a salariaților cel târziu în ziua anterioara începerii activității, neevidentierea, în mod real, în foile colective de prezență, a tuturor orelor de muncă prestate de către salariaț și necompensarea muncii suplimentare cu ore libere plătite sau cu spor la salariu. 

Majoritatea neconformităţilor constatate au fost remediate în timpul controlului, pentru celelalte dispunându-se măsuri cu termene stricte de realizare urmând ca în perioada următoare inspectorii de muncă să verifice modul de realizare a măsurilor dispuse .  
Reamintim angajatorilor obligația de a păstra la locul de muncă o copie a contractului individual de muncă pentru salariații care prestează activitate în acel loc și evidența orelor de muncă prestate zilnic de fiecare salariat , cu evidențierea orelor de începere și de sfârșit ale programului de lucru și de a supune controlului inspectorilor de muncă aceste documente.  

